Роден е в дебърското село Слова през есента на 1884 година в семейството на революционера Елез Исуфи (1861 - 1924). Участва заедно с баща си в албанските въстания срещу Османската империя в 1909 - 1912 година. След това участва в последвалата борба срещу сръбската окупация на Дебърско. След смъртта на баща си в 1924 година в сражение с югославските войски, подкрепящи Ахмед Зогу, Цен Елези оглавява рода Ндреу.